Despre Smerenie 

Din Predica Sfanţului Ioan Gura de Aur la Duminica Vameşului si a Fariseului 

Smerenia nu inseamna ca un păcătos sa se socotească pe sine cu adevărat păcătos, ci 
aceea este smerenie, când cineva se ştie pe sine ca a făcut multe si mari fapte bune, si 
totuşi nu cugeta lucruri inalte despre sine, ci zice ca Pavel: "Cu nimica pe mine nu ma 
ştiu vinovat, insa aceasta nu ma indrepteaza pe mine" (1 Cor. 4,4). Si iarasi: "Iisus Hristos 
a venit in lume ca sa mântuiască pe cei păcătoşi, dintre care cel dintâi sunt eu" (1 Tim, 
1,15). Aceea este smerenie, când cineva cu faptele cele bune ale sale este mai presus de 
toţi, si totuşi, se injoseste inlauntrul sau. 

Trebuie sa ştii ca un păcătos smerit intrece pe un drept mândru; adu-ti aminte de fariseul 

si vameşul din Evanghelie. 

lata ce spunea fariseul: "Mulţumesc Tie Dumnezeule, ca nu sunt ca ceilalţi oameni, 

răpitori, nedrepţi, desfrânaţi, sau ca si acest vameş" (Luca 18,11). O, ce nebunie! Mândria 

acestui fariseu nu numai ca ii făcea sa se inalte mai presus de tot neamul omenesc, ci intr- 

un chip nebunesc batjocorea pe vameşul, care sta nu departe de dansul. 

Dar acesta ce a făcut? El nu a răsplătit ocara cu ocara, nu s-a aprins prin batjocorire, ci a 

suferit totul cu ingaduinta. 

Insa săgeata vrăjmaşului a fost pentru el leac de vindecare, ocara i-a adus lui mărire, 

cununa de cinste. Astfel de bine este smerenia, astfel de castig urmează, când cineva nu 

se tulbura de batjocoriri si nu se iuţeşte de semetia altora. Ca noi, si de la cei ce ne 

batjocoresc putem trage mare folos, precum aceasta s-a intamplat cu vameşul. 

Totuşi, in toate acestea nu se zice ca noi am putea păcătui ca vameşul, ci numai ca noi 

trebuie sa fim smeriţi ca dansul. 

Mai aduceti-va aminte si de fiii lui Zevedeu, care ar fi vrut sa aibă pentru dansii locurile 

cele dintâi. 

lata ce le-a zis Iisus: "Care vrea sa fie cel mai mare, acela trebuie tuturor sluga sa fie. 

Daca voi voiţi sa dobândiţi locul cel dintâi si cinstea cea mai inalta, sarguiti-va a fi cei 

mai de jos, cei mai smeriţi, cei mai mici si cei mai ascultători". 

Aşadar, fapta buna a smereniei da cinstea cea mai inalta, precum si Fiul lui Dumnezeu S- 

a smerit pe Sine, spre a intemeia imparatia Sa cea mare. 

Iar tu, creştine, te vei teme oare ca nu cumva sa te injosesti prin smerenie? 

Atunci vei fi tu mai mare si mai inalt decât alţii, mai strălucit si mai mărit, când te vei 

injosi pe tine insuti, când nu vei umbla pentru rangul cel dintâi, când vei rabdă de buna 

voie umilinţa, jertfirea de sine si primejdia, când tu vei incerca sa fii sluga tuturor, gata a 

face si a suferi toate pentru aceasta. 

Sa cumpănim acestea, iubiţilor, si cu toata râvna sa ne sarguim la smerenie. De s-ar purta 

alţii cu noi cu semetie, de ne-ar batjocori, sa le luam pe toate cu răbdare! Ca nimic nu ne 

poate inalta ca fapta buna a smereniei. 

Astfel vom fi părtaşi tuturor bunătăţilor, prin harul Domnului nostru Iisus Hristos, căruia 

impreuna cu Tatăl si cu Duhul Sfanţ, se cuvine lauda, mărirea si inchinaciunea, acum si in 

vecii vecilor! Amin. 

Puterea Rugăciunii 

Din Predica Sfanţului Ioan Gura de Aur la Duminica a Cincea a Marelui Post 



Desigur, nimic nu este mai puternic decât rugăciunea. 

Rugăciunea este un liman pentru cei zbuciumaţi de furtuna, o ancora pentru cei goniţi de 

valuri, un toiag pentru cel ce se clatină, o comoara pentru cei săraci, o siguranţa pentru 

cei bogaţi, un ajutor impotriva bolilor si o ocrotire pentru sănătate. 

Rugăciunea face nepieritoare bunurile ce le avem si cu toata graba goneşte relele ce ne 

bantuiesc. De vine vreo ispita, ea uşor se alunga, de se intampla pierderea averii, sau 

altceva ce tulbura sufletul, rugăciunea vindeca si aceasta curând. 

Rugăciunea este scăpare contra tristeţii, temelia veseliei, pricina de bucurie statornica, 

muma adevăratei intelepciuni. 

Cine se poate ruga cu toata puterea, fie el cel mai sărac om, el totuşi va fi cel mai bogat 

dintre toţi; aceluia insa, căruia ii lipseşte rugăciunea, de ar şedea chiar pe scaun 

imparatesc, tot este cel mai sărac dintre toţi. 

Ahab nu era oare imparat, nu avea el oare aur si argint cu prisosinţa? Dar fiindcă era lipsit 

de rugăciune, nu s-a dus el oare sa-1 caute pe Ilie, pe un om care nu avea locuinţa, nici 

alta haina decât un simplu cojoc? 

Vezi ca Ilie era mai bogat decât Ahab? Ca pana ce el a vorbit si a rugat ploaia de la 

Dumnezeu, imparatul cu toata oastea sa, se aflau in mare nevoie. 

Aceasta este puterea rugăciunii! Rugăciunea este arma cea mai tare, vistierie care 

niciodată nu se goleşte, bogăţie nesecata, liman fara valuri, temelia păcii, rădăcina, 

izvorul, mama tuturor bunătăţilor, mai puternica decât o imparatie. 

Eu insa vorbesc de rugăciunea care nu zace numai pe buze, ci se ridica din adâncul 

inimii. 

Cu atât mai sus se inalta rugăciunea când iese dintr-o inima stramtorata si evlavioasa. Si, 

ca sa ştii ca rugăciunea care se săvârşeşte la moment de nevoie, este mai intai ascultata, 

iată ce zice profetul: "In necazul meu am chemat pe Domnul si m-a auzit" (Ps. 119.1). 

Rugăciunea totodată uşurează sufletul cel necăjit. Ca daca cel necăjit capata oarece 

alinare când povesteşte oamenilor nenorocirea sa, apoi nu va afla el mai vartoasa alinare, 

când va spune Domnului, patimile sufletului sau? 

însuşi Iisus Hristos ne cheamă la Sine, pentru aceea nu ne lasă neascultati; de am avea 

asupra noastră intunerice de păcate, cu atât mai grabnic sa alergam spre Dansul; ca El a 

venit nu ca sa-i cheme pe cei drepţi, ci pe cei păcătoşi (Matei 9,13). 

Deci, pentru ca noi sa ne trăim fericiţi viata si sa ne eliberam de păcatele noastre, se 

cuvine ca la toate prilejurile sa ne rugam Domnului, cu râvna si indelungata răbdare. 

Atunci vom dobândi o indestulare statornica si ne vom putea bucura de toate cele primite, 

prin harul si iubirea de oameni a Domnului nostru Iisus Hristos, căruia impreuna cu Tatăl 

si cu Duhul Sfanţ, se cuvine lauda in vecii vecilor! Amin. 



Sf. Ioan Gură de Aur: Cuvânt la Naşterea Domnului 

. . . .sărbătoare, care ia apuseni era demult cunoscuta, iar la noi abia acum de cativa 
ani s-a adus, asa de repede a crescut si asa de multe roade a adus, precum si voi vedeţi, 
biserica fiind plina pana la refuz de mulţimea credincioşilor. Aceasta râvna a voastră este 
vrednica de răsplata, si aceasta sa o aşteptaţi de la Cela ce s-a născut astăzi, de la Hristos. El 
va va răsplăti deplin pentru aceasta, căci dragostea către aceasta zi este eel mai mare semtn 
de dragoste către Ce| ce s-a născut astăzi. Deci ca un părinte al vostru Tntru slujire, fefiai 
Tncerca a vorbi spre folosul vostru, pe cat toni sta Tn puterile mele si cat darul lui Dumnezeu 
Tmi va da. Deci ce doriţi voi sa auziţi Tntru aceasta zi? Ce altceva decât sa vorbim despre 
aceasta zi. Eu ştiu ca mulţi Tnca si acum nu sunt lămuriţi Tntru sine despre aceasta 
sărbătoare. Unii sunt pentru dansa, alţii Tmpotriva, si Tn toate locurile se vorbeşte despre 



dansa. Unii aduc Tmpotriva ei ca este noua si abia de curând introdusa, alţii Tntaresc 
cacTTnca A f proorocii au prevestit naşterea lui Hristos, si ca ea este cunoscuta si stimata din 
timpurile cele vechi de către toţi apusenii; de la Tracia pana la Cadix. Ei bine despre 
aceasta zi vom vorbi noi! Căci aceasta zi măcar ca nu se ştie prea multe despre dansa, se afla 
la noi Tn asa de mare cinste, este lucru dovedit ca ea când va fi mai mult cunoscuta, se va 
bucura de o râvna mult mai mare. O cat mai mare pătrundere ce ve-ti dobândi despre ea prin 
vorba mea, va mari si mai mult plecarea noastră către dansa. 



Eu am trei dovezi, din care noi cunoaştem ca acesta este timpul în care s-a născut 
Domnul nostru Iisus Hristos, Cuvântul lui Dumnezeu. 

Cea dintâi din aceste trei dovezi este repejunea cu care această sărbătoare s-a făcut 
cunoscută pretutindeni şi a ajuns la aşa înălţime şi înflorire. Ceea ce Gamaliil a zis în 
privinţa propoveduirii Evangheliei: „de este lucrul acest de la oameni se va risipi, iar de este 
de la Dumnezeu, nu veţi putea să-1 risipiţi" (Fapte V, 38) tocmai pe aceasta mă bizuiesc eu 
când vă zic despre sărbătoarea de astăzi. Fiindcă Cuvântul lui Dumnezeu, care S-a născut 
în aceasta zi este din Dumnezeu, de aceea această sărbătoare nu numai ca nu a încetat, ci 
din an în an s-a făcut mai mare şi mai slăvită. Deasemeni şi acea propoveduire a 
Evangheliei (despre care grăieşte Gamaliil) în puţini ani s-a răspândit în toată lumea, 
măcar că peste tot ea condusa de făcătorii de corturi, pescari şi oameni neînvăţaţi. 
Micimea slujitorilor nu vatămă cu nimica, căci puterea Acelui Care se propoveduia 
biruia toate mai dinainte şi depărta toate piedicile şi descoperea puterea cea proprie. 

Iar daca cineva nu este lămurit de cele zise de mine, eu pot să aduc o a doua 
dovada. Care? Ea se află în spusele Evangheliei. Evanghelistul (Luca II, 1) zice: „In 
zilele acelea a ieşit poruncă de la Cezarul August să se înscrie toată lumea. Aceasta 
înscriere s-a făcut întâi pe când Quirinius cârmuia Siria. Şi se duceau toţi să se înscrie, 
fiecare în cetatea sa. Şi s-a suit şi Iosif din Galileea, din cetatea Nazaret, în Iudeea, în 
cetatea lui David care se numeşte Betleem, (pentru că el era din casa şi din neamul lui 
David) ca să se înscrie împreună cu Măria, cea logodită cu el, care era însărcinată. Dar pe 
când erau ei acolo, s-au împlinit zilele ca ea să nască. Şi a născut pe Fiul său, Cel Unul 
Născut şi L-a înfăşat şi L-a culcat în iesle, căci nu mai era loc de găzduire pentru ei". 

De aici se vede, ca El S-a născut în timpul celui dintâi recensământ. Deci cel ce ar 
putea vedea actele cele vechi ce se află la Roma, va afla exact timpul acestui 
recensământ. Dar tu zici: ce ne trebuie nouă acestea, noi cei ce nu am fost la Roma şi nici 
nu ne vom duce. Insă ascultă şi crede că noi am aflat ziua de la cei care cunosc bine 
aceste lucruri şi care locuiesc în cetatea aceea. Cei ce locuiesc acolo încă de mult 
prăznuiesc această zi şi potrivit cu o veche tradiţie, şi acum ne-au împărtăşit şi nouă 
despre aceasta. Evanghelistul nu ne-a însemnat numai îndeobşte ci face cunoscut şi ne 
arată lămurit şi ziua întrupării lui Hristos. Cezarul August n-a dat acea poruncă din 
propria iniţiativă, ci pentru că sufletul lui a fost mişcat de Dumnezeu, pentru ca el fără să 
vrea, să slujească venirii pe lume a Celui Unuia Născut 

. . . .prisosinţă, pentru ca ei sa nu mai poftească Egiptul şi cele egipteneşti. Şi el le- 
a zidit un templu al cărui plan a cuprins toata lumea, atât cea materială cât şi cea 
duhovnicească. Precum în lume este cerul şi pământul şi în mijlocul amândurora este 
tăria, aşa a trebuit să se zidească şi templul. De aceia el a despărţit templul în două şi între 
amândouă părţile a atârnat catapeteasma. Partea cea dinaintea catapetesmei era deschisă 
tuturor, iar despărţirea cea dinlăuntru, cea din dosul catapetesmei nu era permisa nimănui 
nici măcar nu putea fi văzută, decât numai de preotul cel mare. Şi să ştii ca eu nu spun de 
la mine aceasta, ci cum că templul cu adevărat s-a zidit după planul lumii, pot auzi de la 
Pavel, când el zice cu privire la înălţarea la cer a lui Hristos: „Căci Hristos n-a intrat într- 



o Sfântă a Sfintelor făcută de mâini - închipuirea celei adevărate" (Evrei IV, 24). El zice 
cu aceasta ca Sfânta Sfintelor aici pe pământ este icoana a sanctuarului adevărat. Iar cum 
catapeteasma de la Sfânta Sfintelor despărţea sfintele de cele dinafară, precum cerul 
desparte ceea ce este deasupra lui de toate cele ce sunt la noi, a arătat-o Apostolul când a 
numit cerul catapeteasmă. Căci vorbind despre nădejde el zice: ,,ea este o ancoră tare şi 
nemişcată pentru sufletul nostru, care intră înlăuntrul catapetesmei, unde ca 
Inaintemergător pentru noi a intrat Iisus mai presus de cer". Vezi cum numea el cerul 
catapeteasmă. Dinafară dinaintea catapetesmei era sfeşnicul şi masa şi altarul cel de 
aramă pentru jertfe şi arderi de tot, iar înlăuntru după catapeteasmă era Sicriul, acoperit 
peste tot cu aur şi într-insul tablele legii şi năstrapa cea de aur şi toiagul lui Aaron ce 
odrăslise, şi altarul cel de aur, care servea numai la tămâierea jertfelor. 

Dar şi despre aceasta vreau să aduc o mărturie a lui Pavel care zice: „Cortul cel 
dintâi avea loc pentru slujire şi un sanctuar lumesc" prin acesta din urma el înţelege 
partea cea din afară a cortului unde putea să intre toată lumea şi aici era sfeşnicul şi masa 
punerii înainte a pâinilor. Iar după a doua catapeteasmă era aşezată aşa numita Sfânta 
Sfintelor cu altarul cel de aur şi Sicriul cel aurit peste tot iar într-însul năstrapa cea de aur 
cu mana şi toiagul lui Aaron cel înflorit şi tablele legii şi deasupra sicriului erau heruvimii 
slavei care umbreau acoperământul sicriului. Şi toate acestea fiind aşa aşezate în cortul 
cel dintâi intrau preoţii când aduceau jertfele iar în a doua despărţitură o dată pe an intra 
singur Arhiereul şi nu fără de sânge, pe care îl aducea pentru sine însuşi şi pentru păcatele 
poporului (Evrei IX, 1-7). Vezi că numai Arhiereul intra aici şi numai odată în an. Dar vei 
zice: ce legătură au toate acestea cu ziua de astăzi? Aşteptaţi puţin şi vă veţi lămuri. Noi 
urmărim izvorul până la obârşia sa şi vrem să ajungem până la fund pentru ca toate să ni 
se lămurească cu uşurinţă. Totuşi ca vorbirea noastră să nu fie prea lungă şi puţin 
lămuritoare prin lungimea ei, vă voi spune acum pricina pentru ce am spus toate acestea. 
Aşadar pentru ce? Când Ioan avea în pântecele Elisabetei şase luni, ea a primit pe Măria. 
Dacă noi vom afla care este acea lună a şasea atunci vom şti şi când a zămislit Măria şi 
ştiind aceasta vom şti şi când ea a născut numai să socotim cele nouă luni. Dar de unde 
putem afla care era a şasea lună a însărcinării Elisabetei? De acolo ca ştim în care lună ea 
a zămislit şi aceasta o aflăm când vom cunoaşte timpul întru care bărbatul ei (Zaharia) a 
primit vestea cea bună. Şi de unde putem cunoaşte aceasta? Din Sfânta Scriptură, fiindcă 
Evanghelia ne istoriseşte că Zaharia era tocmai în Sfânta Sfintelor când îngerul i-a adus 
vestea şi 1-a înştiinţat despre naşterea lui Ioan. Deci fiindcă Scriptura lămurit arată că 
Arhiereul singur şi numai o dată pe an intra în Sfânta Sfintelor şi când în care lună a 
anului, apoi de aici se cunoaşte timpul în care Zaharia a primit vestea cea bună şi din 
aceasta cunoaştem şi timpul când Elisabeta a zămislit. 

Cum că el numai o data pe an intra aceasta ne-a spus-o Pavel mai sus şi Moisi ne 
spune aceasta când zice: „Şi a zis Domnul către Moisi: grăieşte către fratele tău Aaron sa 
nu intre în toată vremea în Sfânta Sfintelor, care este înlăuntrul catapetesmei înaintea 
curăţitarului celui de pe chivotul legii, ca să nu moară" (Levitic XV, 1, 2). De aici se vede 
că el nu în tot timpul intra în Sfânta Sfintelor şi pe când era el acolo nimeni nu putea sa 
intre în cort ci toţi trebuiau să stea afară înainte de catapeteasmă. Ţineţi bine minte 
acestea că mai rămâne încă a arăta în ce timp Arhiereul intra în Sfânta Sfintelor şi aceasta 
o făcea numai o dată pe an. Iarăşi din aceiaşi carte a Sfintei Scripturi, căci se zice acolo: 
(Levitic XV, 29): „In luna a şaptea în ziua a zecea a lunii să postiţi, nici un lucru să nu 
faceţi, nici băştinaşul şi nici străinul care este între voi, căci în ziua aceasta ni se face 
curăţire, ca să fiţi curaţi de toate păcatele voastre înaintea Domnului şi curaţi veţi fi. 
Aceasta e cea mai mare zi de odihnă pentru noi şi să smeriţi sufletele voastre prin post. 
Aceasta este lege veşnică. De curăţit să vă cureţe preotul care este uns ca sa slujească în 
locul tatălui său. Să se îmbrace el cu veşmintele cele de in şi cu veşmintele sfinte şi va 



curaţi Sfânta Sfintelor, cortul adunării, va curaţi jertfelnicul şi pe preoţi şi va curaţi şi 
toată obştea poporului. Odată pe an se va face cum a poruncit Domnul lui Moisi". Aici 
este vorba despre sărbătoarea corturilor în care o dată pe an Arhiereul intra în Sfânta 
Sfintelor. 

Deci dacă o dată pe an la sărbătoarea corturilor intra Arhiereul în Sfânta Sfintelor 
să arătăm acum că atunci s-a arătat îngerul lui Zaharia tocmai când el era în Sfânta 
Sfintelor, căci s-a arătat numai lui pe când el tămâia. Iar arhiereul nu intra niciodată 
singur în templu decât în această zi. Să ascultăm acum cuvintele Evanghelistului (Luc. I, 
5). „Era Inzilele lui Irod, regele iudeii un preot cu numele Zaharia, iar femeia lui era din 
fiicele lui Aaron şi se numea Elisabeta. Şi pe când Zaharia slujea Tnaintea lui Dumnezeu 
Inrandul săptămânii sale, a ieşit la sorti, după obiceiul preoţiei sa tamaieze intrând 
Intemplul Domnului". Aduceti-va aminte iubiţilor de locul acela care zice: „nici un om 
nu va fi Incortui mărturiei când va merge el sa se roage InSfanta Sfintelor pana când va 
ieşi el afara." „Şi s-a arătat Tngerul Domnului stand deasupra altarului tămâierii". Nu zice 
„jertfelnicului" ci „altarului tămâierii", căci jertfelnicul era aitarul cel din afara, iar altarul 
tămâierii cel din launtru. Deci pentru ca Tngerul a fost văzut numai de el şi ca tot poporul 
TI aştepta afara, ne Tncredinteaza ca el intrase InSfanta Sfintelor. „Şi s-a spaimantat 
Zaharia şi frica a căzut peste dansul. Iar Tngerul a zis către el: nu te teme Zaharia ca s-a 
auzit rugăciunea ta şi femeia ta Elisabeta v-a naşte fiu şi se va chema numele iui loan... şi 
poporul aştepta afara pe Zaharia şi se mira ca Tntarzia el Inbiserica. Şi ieşind nu le putea 
grai lor şi le făcea semn." 

Vezi ca el fusese Tnlauntru după catapeteasma? Acolo a primit vestea. Acesta era 
Intimpul sărbătorii corturilor şi a postului, căci aceasta din urma se Tntelege prin 
cuvintele: „Sa smeriţi sufletele voastre". Iar aceasta sărbătoare se făcea la ludei către 
sfârşitul lunii Septembrie. Aşadar atunci a zămislit Elisabeta. Acum este timpul sa arătam 
ca Ina şasea luna de când Elisabeta purta Inpantece pe loan, Măria a primit vestirea cea 
de bucurie şi a zămislit şi ea. Adică acum a venit la ea Gavriil şi i-a zis: „Nu te teme 
Măria ca ai aflat har de la Dumnezeu, şi iată ca vei zămisli Inpantece şi vei naşte fiu şi se 
va chema numele Iui lisus" (Luca I, 30). Când ea s-a spaimantat şi a Tntrebat: cum este 
aceasta cu putinţa? Tngerul i-a răspuns şi a zis: „Duhul Sfanţ se va pogora peste tine şi 
puterea celui PreaTnalt te va umbri, pentru aceasta şi Sfanţul ce se va naşte din tine se va 
chema Fiul Iui Dumnezeu. Ca iată şi Elisabeta rudenia ta a zămislit fiu la batranetia ei şi 
iată ca este Ina şasea luna, ea ceea ce era stearpa. Căci la Dumnezeu nu este nimic cu 
neputinţa." Deci daca Elisabeta a zămislit Inluna septembrie, Măria a zămislit mai târziu 
Inluna a şasea, InMartie şi daca mai departe vom adaugă cele noua luni pana la naşterea 
Iui Hristos ajugem Inluna de fata decembrie, Incare şi praznuim aceasta zi. Noi am arătat 
mai Tnainte tot ce era de zis despre aceasta zi. Numai una voiesc sa mai adaug şi apoi voi 
Tncheia. Sa ne bucuram de bucuria căreia ne-am făcut părtaşi prin naşterea Iui Hristos, şi 
pe Dumnezeu cel ce s-a făcut om sa-1 proslăvim pentru aceasta Tntrupare a sa şi după 
puterile noastre 



